**HOVEDUTSKRIFT**

**Salangen Menighets/fellesråd**

Tirsdag 14.6.2022 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Ann Kristin Bakkemo

Andreas Bay

Lars Andreas Nesje

Veronika Helen Nylund

Inger Strand – 1 vara

Lena Khenriksen – 3 vara

Spr Grete Glemmestad

**Forfall:**

Sissel Fjelstad

Torulv Klaussen

Terje Bertheussen - kommunens representant

Jimmy Treland – vara kommunens representant

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 21/22 Godkjenning av innkalling og saksliste**

Budsjettet er ikke klart, FR Sak 25/22 utsettes til neste møte. Avdelingene i kommunen skal ha sine budsjetter klare til September og budsjettet må være klart innen september.

Grete legger frem en ekstra orienteringssak under referatsaker

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 22/22 Godkjenning av protokoll fra Menighets/Fellesrådsmøte 26.4.22**

**Vedtak:**

Protokollen fra Menighets/fellesrådsmøte den 26.4.22 godkjennes. **Enst.**

#### Sak 23/22 Referater

*Følgende referater ble fremlagt:*

1. Kirkerådets administrasjon anbefaler at ny, felles arbeidsgiverorganisering skal ta utgangspunkt i soknet. Anbefalingen bygger på både kirkelige, arbeidslivsmessige, økonomiske og rettslige hensyn. Under Kirkerådets møte i februar ble det konkludert med at det ikke var oppslutning om Müller Nilssen utvalgets forslag om å opprette et obligatorisk prostifellesråd for alle som arbeider sammen lokalt. Høringen ga samtidig tydelig melding om behovet for felles arbeidsgiver for dem som arbeider sammen i hverdagen. Saken behandles på kirkemøte 30. og 31.mai. Kirkerådet legger fortsatt opp til at Kirkemøtet i september 2022 skal fatte en prinsippbeslutning om overordnet modell for arbeidsgiver organisering.
2. KA - Årets hovedtariffoppgjør skal finne sted i høst. Vanligvis finner forhandlingen sted i juni, men i år starer det først 27.september. At vi går i gang i først i slutten av september, skyldes delvis den forskyvningen som vi allerede ser konturene av i norsk arbeidsliv generelt, sier forhandlingssjef i KA Anne Cecilie Andresen. Pandemien som har lagt premisser for de to siste oppgjørene er en sentral del av bakteppet her. Årets oppgjør skal inneholde forhandlinger om felles lønnssystem og felles tilleggslønnssystem for alle ansatte. Dette gjør oppgjøret mer omfattende enn vanlig. For mer info se her: <https://www.ka.no/tariff/tariff2022>
3. Dugnadene på kirkegårdene er vel gjennomført. På Sjøvegan kom vi lenger enn vi har gjort på mange år. Det skyldes både hjelp fra skoleklasse og at det er færre trær og mindre løv etter trefellingen i fjor sommer. På Elvenes rakk vi over det meste.
4. Diakoniutvalget har invitert de fra Ukraina til et møte i kirka for å informere om arbeidet i kirka.

**Vedtak:**

De fremlagte referatene tas til orientering. **Enst.**

**FR Sak 24/22 Regnskapsrapport pr 30.4.22**

**Vedtak:**

Salangen menighets/fellesråd tar regnskapsrapporten pr 30.4.22 til orientering. **Enst.**

**FR Sak 25/22 Budsjett 2023**

Budsjettet er ikke klart, og saken utsettes til neste møte.

**FR Sak 26/22 Male resten av kirka**

Saken utsettes til det er hentet inn 3 ulike anbud. Mulig behov for ekstra digitalt møte/kommunikasjon for avgjørelse.

**FR Sak 27/22 Unødvendig kjøring på kirkegården**

**Forslag til vedtak:**

Salangen menighetsråd vil sette opp innkjøring forbudt skilt med underskilt inn til

kirkegården.

Det må sees på ordlyden til underskiltet slik at dette blir korrekt.

På møtet kom det frem forslag om å heller låse porten. Medlemmene i rådet tror ikke det vil hjelpe å sette opp et skilt. De som har behov for å kjøre inn, vil vi åpne for i kirkekontorets åpningstider.

**Vedtak:**

1. Salangen menighets/fellesråd ønsker å få bort undvendig kjøring på kirkegården, jf gravplassforskriften §9 *Besøkende skal så vidt mulig ferdes gående*. Det vedtas å låse porten for bilkjøring.
2. De som har behov for å kjøre inn, bes om å ta kontakt med kirkekontoret. **Enst**

**MR Sak 28/22 Evaluering av trosopplæringsplanen**

Trosopplærer Ann Vigdis deltok under denne saken og gjennomgikk tiltakene i planen:

0 år – dåp og dåpssamtale

* 1. fint tiltak
1. år – dåpshilsen sendes i posten
2. år – krøllekveld, populært tiltak
3. år – orgelstorm, ikke gjennomført de siste årene, men kommer i år

4 års samlin – dårlig oppslutning de siste årene, forsøke heller med en samling i tilknytning til gudstjenesten og ikke over to dager

Karnevalsgudstjeneste – utgår, dårlig oppslutning

6 år – nytt tiltak forsøkt i 2021, dette videreføres

6-8 år – friluftsgudstjenesten på Fabeløya, prøve samarbeid med Lavangen

6-8 år – Mikkelsmesse, utgår, kun avholdt en gang

9 år – tårnagent, populært

9 - 10 år – påskeverksted, populært tiltak

9 - 11 år – påskespillet som skolen hadde før, redusert pga korona, men kommer sterkere tilbake, med hjelp fra tweenskoret

10 år – utdeling av tegneseriebibel, under korona kom de rett etter skoletid og ikke på en gudstjeneste, dette var populært og det kom flere unger, videreføres etter skoletid

11 år – LysVåken overnatting i kirka, veldig populært tiltak

11-13 år – Luciakonsert utgår, men tweenskoret går luciatog på sykehjemmet og i sentrum

11-13 år – Tweensklubb utgår, har vært ønsket men ikke kommet i gang, utgår og kan tas inn igjen dersom det dukker opp frivillige som kan drive dette

14 år – Velg snart konfirmant, viktig å være tidligere ute med informasjon til neste års konfirmanter

15 år – konfirmantundervisning, Grete preste ansvarlig, vært unntakstilstander under korona men håper å få til normal år nå, noe samarbeid med Lavangen, blant annet weekend

15 – 16 år MILK håper å få til i samarbeid med nabomenigheter, men ikke vært de siste årene

(Nå er det i noen området omdøpt til teams) Men vi har brukt tidligere konfirmanter til hjelpeledere på konfirmantweekende og midtnatta

16 Gjensynstreff konfirmanter i prestegården – hvordan har konfirmantåret vært og er det noen som vil være med som hjelpeledere for nye konfirmantkull.

17 MILK 2 – ikke gjennomført, men beholdes

18 Kjærlighetsgudstjeneste – utgår

Øvrige tiltak:

Søndagsskole – vil forsøke å ha søndagsskole en gang i måneden fra høsten

Besøk av spesialelever fra skolen – litt samme opplegg som krøllekveld

Påskebesøk og julebesøk fra barnehagen – 3 åringene, de bruker selv å ønske å komme

Krybbevandring før jul – 5 åringene fra barnehagen

Barnekoret superkoret – utgår, har ikke lengre dirigent

Tweenskoret fortsetter

Salsing fortsetter

Juleverksted og juletrefest tas inn i planen

Prosten kom med en hilsen fra biskopen

Det var en uheldig løsning at vi måtte skille faste aktiviteter som f.eks kor fra breddetiltak, når planen skulle godkjennes første gang. Slik skal det ikke være lengre, og vi kan ta faste aktiviteter inn som tiltak i planen.

**Vedtak:**

Salangen menighetsråd tar evalueringen av trosopplæringsplanen til orientering og ber om at øvrige tiltak settes inn i planen. Endelig revidert plan legges frem for rådet til godkjennelse på neste møte. **Enst**

**MR Sak 29/22 Annonsering av gudstjenester i Troms Folkeblad**

Prosten informerte om skjer i kirken, som er en nasjonal digital plattform for alt som skjer i kirken. Her kan også Salangen legges inn, via gudstjenesteplanleggerprogrammet Medarbeideren (som vi pr i dag ikke bruker).

Vi har egen hjemmeside og facebook hvor vi kunngjør våre gudstjenester.

Kommunen har også hjemmeside hvor kulturelle tiltak kan kunngjøres, her kan vi bli flittigere brukere.

**Vedtak:**

Salangen menighetsråd vil annonsere på egne kanaler nå om det må betales for annonsering i Troms Folkeblad. Evt annonsere i Folkebladet til spesielle gudstjenester. **Enst**

**MR Sak 30/22 Søknad fra Salsing om støtte til RØST**

**Vedtak:**

Salangen menighetsråd gir kr 1500,- i tilskudd til Salsing for deltaker som skal på Tensingfestivalen RØST. Totalt kr 21 000,-

Støtten innvilges under forutsetning av at Salsing fortsatt bidrar i menighetsarbeidet.

Kr 6 000,- fra konto 3.1103 ungdomsarbeid, 4401 Salangen menighetsråd

Kr 15 000,- fra konto 3.1103 ungdomsarbeid, 4417 Trosopplæring **Enst**

**MR Sak 31/22 Prostebesøk**

Korrekt navn på prosten vår er Sigurd Skollevoll, det stod feil etternavn i sakspapirene. Prosten informerte fra årsstatistikken. Ca 80 % av befolkningen tilhører kirka i Salangen, dette er litt høyere enn i nabokommunene. Og mer enn 100% av de fødte barn ble døpt i kirka.

Kritisk punkt:

Oppslutningen om konfirmasjon, her ser vi nedgang i forhold til tidligere år.

Gudstjeneste oppslutningen er nesten halvert etter korona, og dette er noe vi må være obs på. Hva kan vi gjøre for å få dette tilbake?

Korona har også påvirket trosopplæringstiltakene og det diakonale arbeidet.

Generelt i prostiet har kirkelige vielser gått opp, og det er veldig flott (bortsett fra i Salangen)

Det er vanskelig å rekruttere prester, og det er flere ubesatte prestestillinger i prostiet vårt. I Norge er det manko på ca 100 prester. Det er også utfordrende å rekruttere kantorer og kateketer. Rekruttering til kirkelige stillinger blir viktig fremover, vi må være med og utfordre de unge til å velge kirkelige stillinger.

Møte sluttet kl 21.20

Tonje Østvik

kirkeverge/daglig leder